CELEX: 62012CA0323
Language: sk
Date: 2014-02-06 00:00:00
Title: Vec C-323/12: Rozsudok Súdneho dvora (desiata komora) zo 6. februára 2014 (návrh na začatie prejudiciálneho konania, ktorý podal Curtea de Apel București — Rumunsko) — E. ON Global Commodities SE, predtým E.On Energy Trading SE/Agenția Națională de Administrare Fiscală — Direcția Generală de Soluționare a Contestațiilor, Direcția Generală a Finanțelor Publice a Municipiului București — Serviciul de administrare a contribuabililor nerezidenți (Smernica 79/1072/EHS — Spoločný systém dane z pridanej hodnoty — Platitelia dane so sídlom v inom členskom štáte — Úprava vrátenia DPH — Platitelia dane, ktorí vymenovali daňového zástupcu v súlade s vnútroštátnymi právnymi predpismi platnými pred pristúpením k Únii — Vylúčenie — Pojem „platitel“ dane, ktorý nemá sídlo na území štátu — Podmienka neexistencie sídla — Podmienka nedodávania tovaru alebo neposkytovania služieb — Dodávka elektriny zdaniteľným obchodníkom — Smernica 2006/112/ES — Článok 171)

29.3.2014   
            
            
               SK
            
            
               Úradný vestník Európskej únie
            
            
               C 93/7
            
         Rozsudok Súdneho dvora (desiata komora) zo 6. februára 2014 (návrh na začatie prejudiciálneho konania, ktorý podal Curtea de Apel București — Rumunsko) — E. ON Global Commodities SE, predtým E.On Energy Trading SE/Agenția Națională de Administrare Fiscală — Direcția Generală de Soluționare a Contestațiilor, Direcția Generală a Finanțelor Publice a Municipiului București — Serviciul de administrare a contribuabililor nerezidenți
   (Vec C-323/12) (1)
   
   (Smernica 79/1072/EHS - Spoločný systém dane z pridanej hodnoty - Platitelia dane so sídlom v inom členskom štáte - Úprava vrátenia DPH - Platitelia dane, ktorí vymenovali daňového zástupcu v súlade s vnútroštátnymi právnymi predpismi platnými pred pristúpením k Únii - Vylúčenie - Pojem „platitel“ dane, ktorý nemá sídlo na území štátu - Podmienka neexistencie sídla - Podmienka nedodávania tovaru alebo neposkytovania služieb - Dodávka elektriny zdaniteľným obchodníkom - Smernica 2006/112/ES - Článok 171)
   2014/C 93/11
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel București
   
      Účastníci konania pred vnútroštátnym súdom
   
   
      Žalobkyňa: E. ON Global Commodities SE, predtým E.On Energy Trading SE
   
      Žalované: Agenția Națională de Administrare Fiscală — Direcția Generală de Soluționare a Contestațiilor, Direcția Generală a Finanțelor Publice a Municipiului București — Serviciul de administrare a contribuabililor nerezidenți
   
      Predmet veci
   
   Návrh na začatie prejudiciálneho konania — Curtea de Apel Bucuresti — Výklad článkov 1, 3, 4 a 6 ôsmej smernice Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu — úpravy o vrátení dane z pridanej hodnoty platiteľom dane, ktorí nemajú sídlo na území štátu (Ú. v. ES L 331, s. 11; Mim. vyd. 09/001, s. 79) — Vrátenie DPH v členskom štáte platiteľom dane so sídlom v inom členskom štáte, ktorí v prvom členskom štáte vymenovali daňového zástupcu v súlade s vnútroštátnymi právnymi predpismi platnými pred pristúpením tohto členského štátu k Únii — Podmienka neexistencie identifikácie platiteľa dane v dotknutom členskom štátne pre vrátenie — Pojem dodatočná podmienka vo vzťahu k podmienkam stanoveným v článkoch 3 a 4 smernice 79/1072/EHS — Zlučiteľnosť s ustanoveniami článku 6 tej istej smernice — Priamy účinok článkov 3 a 4 smernice 79/1072/EHS
   
      Výrok rozsudku
   
   Ustanovenia ôsmej smernice Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu — úpravy o vrátení dane z pridanej hodnoty platiteľom dane, ktorí nemajú sídlo na území štátu v spojení s článkami 38, 171 a 195 smernice Rady 2006/112/ES z 28. novembra 2006 o spoločnom systéme dane z pridanej hodnoty, zmenenej a doplnenej smernicou Rady 2007/75/ES z 20. decembra 2007, treba vykladať v tom zmysle, že platiteľ dane, ktorý má sídlo v jednom členskom štáte a ktorý dodával elektrinu zdaniteľným obchodníkom so sídlom v inom členskom štáte, má právo sa v tomto druhom členskom štáte odvolávať na ôsmu smernicu 79/1072 s cieľom získať vrátenie dane z pridanej hodnoty, ktorú zaplatil na vstupe. Toto právo nezaniká len z toho dôvodu, že vymenoval daňového zástupcu identifikovaného na účely dane z pridanej hodnoty v tomto poslednom uvedenom štáte.
   
      (1)  Ú. v. EÚ C 295, 29.9.2012.